Valérie Strecker-Steffen
D'Valérie Strecker-Steffen, gebuere Steffen, gebuer den 28. Mee 1915 zu Kanech a gestuerwen den 8. Juni 2004 zu Esch-Uelzecht, war eng lëtzebuergesch Hiewan.

Si huet an der aler Maternité am Pafendall studéiert, a gouf de 7. Mäerz 1936 diploméiert. Bis 1937 war si am Pafendall Hiewan, an huet do am Ganze 424 Frae betreit.

1937 ass si op Beetebuerg geplënnert an huet do als Hiewan geschafft. Am Abrëll 1939 huet se sech mam Jean-Pierre Strecker bestuet a krut och selwer 2 Kanner. 1952 huet si an hirem Haus an der rue Auguste Collart eng Privat-Maternité ageriicht, wou 6 Frae gläichzäiteg konnten opgeholl ginn, an déi als "Maison Strecker" bekannt gouf. Bis zu hirer Pensioun am Joer 1973 huet si an hirer Maternité 1274 Kanner mat op d'Welt bruecht.

Zu Beetebuerg gouf 2015 eng Strooss no hir benannt: rue Valérie Strecker-Steffen (L-3251).

Gebuer 1915
Gestuerwen 2004
Hiewanen